Marthinus van der Walt (33), sy broer Sarel (42), en die eienaar van die werkswinkel waar Heyns se voertuig gevind is, Juan Liedeman (37), het verlede Maandag vir die eerste keer in die hof verskyn. Die broers word van moord en roof aangekla, terwyl Liedeman van roof aangekla word.
Heyns was 'n dosent aan die Universiteit van Stellenbosch en 'n pediater by die Tygerberg-hospitaal. Hy was vir 'n week lank vermis voor sy liggaam op 30 Mei in die Strand-omgewing gevind is. Sy liggaam is in 'n vlak graf onder 'n boom naby die minigholfbaan in Kusweg gevind.